Daerah Kluang

Daerah Kluang merupakan salah satu daerah pentadbiran dalam negeri Johor, Malaysia. Daerah ini terletak di tengah negeri Johor dan berkeluasan 2,864 kilometer persegi dengan jumlah penduduk seramai 323,762 orang pada tahun 2020.

Etimologi 
Nama Kluang berasal daripada perkataan Melayu ‘keluang‘, yang bermaksud sejenis kelawar besar ataupun kelawar buah. Haiwan-haiwan sebegini pernah wujud dalam bilangan yang banyak di daerah Kluang beberapa dekad yang lalu; tetapi kini hampir tiada lagi disebabkan aktiviti pemburuan dan pemusnahan habitat semulajadinya.

Pentadbiran 
Daerah Kluang ditadbir dua pihak berkuasa tempatan iaitu Majlis Perbandaran Kluang di utara dan Majlis Daerah Simpang Renggam di selatan. Daerah Kluang dibahagikan kepada lapan mukim dan tiga bandar;

Mukim dan bandar 
 Mukim Ulu Benut
 Mukim Kahang
 Mukim Kluang
 Mukim Layang-Layang
 Mukim Machap
 Mukim Niyor
 Mukim Paloh
 Mukim Renggam
 Bandar Kluang
 Bandar Paloh
 Bandar Renggam

Geografi 
Daerah Kluang terletak di tengah negeri Johor bersempadan dengan daerah Mersing di timur laut, Kota Tinggi di tenggara, Kulai di selatan, Pontian di barat daya, Batu Pahat di barat dan Segamat di barat laut.

Iklim 
Iklim di daerah ini ialah iklim khatulistiwa (Af). Purata suhu ialah . Bulan Mei merupakan bulan yang paling panas di kawasan ini dengan suhu mencecah . Bulan Disember dikategorikan sebagai bulan paling sejuk dengan suhu . Purata kerpasan di Kluang adalah 2507.6 milimeter pertahun. Bulan Disember merupakan bulan paling tinggi kerpasan dengan 372.9 milimeter manakala bulan yang paling rendah pula Februari dengan 144.2 milimeter.

Demografi 
Berdasarkan bancian Malaysia 2020 jumlah penduduk di Daerah Kluang ialah seramai 323,762 orang dengan kepadatan penduduk 113 orang perkilometer persegi yang dikategorikan sebagai taburan penduduk padat. Lebih separuh penduduk di daerah ini merupakan Bumiputera, membentuk lebih 59 peratus penduduk. Kaum kedua terbesar merupakan kaum Cina diikuti India. Lebih 10 peratus penduduk merupakan bukan warganegara.

Nisbah penduduk lelaki kepada penduduk wanita ialah 124:100. Terdapat 94,101 tempat kediaman dengan sebanyak 81,993 isi rumah. Purata saiz isi rumah pula dicatatkan seramai empat orang dalam sebuah rumah. Lebih 224 ribu penduduk dalam kalangan umur bekerja, 75 ribu dalam golongan muda dan selebihnya 23 ribu orang merupakan warga tua.

Agama 
Majoriti penduduk di daerah Segamat beragama Islam yang terdiri daripada penduduk berbangsa Melayu dan beberapa etnik lain. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Hindu yang majoritinya terdiri daripada penduduk berbangsa India. Penduduk berbangsa bumiputera lain dan etnik yang lain terdiri daripada mereka yang menganut Kristian dan beberapa agama lain serta tidak beragama.

Pengangkutan 
Daerah Kluang mempunyai jaringan jalan raya yang baik. Laluan Persekutuan 50  menghubungkan bandar-bandar di dalam dan luar daerah Kluang bermula dari Jemaluang  Kahang  Kluang  Ayer Hitam. Daerah Kluang juga boleh dihubungkan melalui Lebuhraya Utara Selatan di persimpangan Ayer Hitam. Laluan Persekutuan 91  pula menyambungkan bandar Kluang  dengan Bandar Tenggara dan Kota Tinggi.

Antara jalan negeri yang penting di daerah Kluang termasuklah  Jalan Mengkibol yang bermula di Kluang dan melalui Renggam dan Layang-Layang,  Jalan Chamek-Kluang yang menghubungkan Kluang dan Paloh. Kluang juga boleh dihubungkan dengan Yong Peng melalui  Jalan Paloh.

Rujukan